24 (5. tuotantokausi)

24:n viides tuotantokausi käynnistyi Yhdysvalloissa 16. tammikuuta 2006 ja päättyi 22. toukokuuta 2006. Viides tuotantokausi käynnistyi Suomessa 7. tammikuuta 2007 ja päättyi 12. kesäkuuta 2007.

Viidennellä tuotantokaudella oli Yhdysvalloissa korkeammat katsojaluvut kuin aikaisemmilla 24:n tuotantokausilla. Yhdysvalloissa kausi sai myös suurimmaksi osaksi positiivisia arvosteluja, ja se voitti mm. parhaan draamasarjan ja parhaan miespääosan Golden Globe- ja Emmy-palkinnot. 

Tarina

Prologi
Viidennen tuotantokauden tapahtumat sijoittuvat 18 kuukautta neljännen tuotantokauden tapahtumien jälkeen, jolloin Jack Bauer joutui lavastamaan kuolemansa, koska salainen palvelu oli saanut määräyksen tappaa Jack estäkseen Kiinan kansantasavallan agentteja kidnappaamasta häntä. Viidennen kauden alussa Bauer työskentelee Mojaven autiomaassa, Los Angelesin kaupungin läheisyydessä, öljynporaajana ja viettää rauhallista elämää yksinhuoltajaäiti Diana Huxleyn ja hänen teini-ikäisen Derek-poikansa alivuokralaisena. Koska kaikki paitsi Jackin läheisimmät ystävät — Tony Almeida, Michelle Dessler, David Palmer ja Chloe O'Brian — uskovat hänen kuolleen, Jack on hankkinut itselleen väärän henkilöllisyyden ja esiintyy nimellä "Frank Flynn". 

Viidennen kauden "esiosa" julkaistiin 24:n neljännen tuotantokauden DVD-julkaisussa. Kymmenen minuutin pituisessa jaksossa Jack saapuu Chicagoon, jossa hän kohtaa Chloe O'Brianin. Tapaamisen aikana Chloe kertoo, että kolme vuorokautta ennen tapaamista tuntematon hakkeri murtautui Chloen tietokoneelle ja sai selville, että Jack on todellisuudessa yhä elossa. Kun salaperäiset miehet ilmestyvät paikalle, Chloe ja Jack joutuvat pakenemaan. Vaikka Jack onnistuukin karistamaan häntä jahtaavan henkilöauton, tuntematon moottoripyörän selässä istuva mies huomaamattomasti tarkkailee häntä.

Juoni
Aikaisempien tuotantokausien tavoin viidennen kauden tapahtumat voidaan jakaa erillisiin osiin:
Jaksot 1–2: Jack Bauer lavastetaan syylliseksi David Palmerin ja Michelle Desslerin salamurhiin sekä Tony Almeidan vakavaan haavoittumiseen. Chloe O'Brianin avustuksella Jack joutuu tutkimaan salamurhia, mutta tutkimusten aikana hänelle paljastuu, että salamurhien takana on Yhdysvaltain hallituksen sisäinen salaliitto.
Jaksot 3–4: Presidentti Loganin kansliapäällikkö Walt Cummingsin alaisuudessa toimivan entisen CIA-agentti James Nathansonin kanssa yhteistyötä tekevät venäläiset terroristit ottavat haltuunsa Ontarion kansainvälisen lentoaseman ja uhkaavat teloittavansa panttivangit, mikäli presidentti Logan ja Venäjän presidentti Juri Suvarov allekirjoittavat  Yhdysvaltain ja Venäjän välisen terrorismin vastaisen sopimuksen. Jack Bauerin ja Curtis Manningin ansiosta terroristien suunnitelma kuitenkin epäonnistuu.
Jaksot 5–15: CTU:lle paljastuu, että panttivankikriisi lentoasemalla oli pelkkä harhautus, jonka turvin Vladimir Bierkon johtamat venäläisterroristit saivat haltuunsa Sentox VX1 -hermokaasulla täytettyjä kanistereja. Kun Bierkon yritys murhata presidentti Suvarov epäonnistuu salaisen palvelun agentti Aaron Piercen ansiosta, terroristit kostavat Yhdysvalloille käyttämällä hermokaasua Yhdysvaltain maaperällä. Vaikka terrori-iskut ostoskeskukseen ja sairaalaan epäonnistuvat, terroristit tunkeutuvat CTU:n päämajaan ja päästävät hermokaasua rakennuksen ilmastointijärjestelmään, minkä seurauksena Edgar Stiles ja lukemattomat muut CTU:n työntekijät menettävät henkensä. Bierko päättää laukaisevansa loput kanistereista kaasulaitoksessa, mutta terrori-isku epäonnistuu ja Bierko päätyy Jackin ansiosta CTU:n vangiksi. 
Jaksot 16–21: Koska Jack on saanut selville, että Palmerin ja Desslerin salamurhat järjestänyt salaliitto oli vastuussa Sentox-hermokaasun luovuttamisesta terroristeille, hän päättää saattavansa syylliset oikeuden eteen. Aluksi Jack luulee entisen ystävänsä Christopher Hendersonin olevan salaliiton johtaja, mutta Wayne Palmerin ja Evelyn Martinin avulla hänelle paljastuu, että salaliiton takana on itse presidentti Logan. Jack yrittää saada haltuunsa nauhoituksen, joka todistaa presidentin osallisuuden salaliitossa, mutta presidentille työskentelevä Henderson ja hänen kätyrinsä yrittävät estää häntä saamasta haltuunsa todisteita. Kun Jack saa tallenteen CTU:n päämajaan, työntekijä nimeltä Miles Papazian pyyhkii kaiken presidentti Loganiin liittyvän todistusaineiston nauhoitukselta. 
Jaksot 22–23: Bierko onnistuu pakenemaan ja jäljellä olevien miestensä avustuksella kaappaa venäläisen sukellusveneen Los Angelesin satamassa. Hän ottaa haltuunsa aluksen asejärjestelmät ja yrittää laukaista sukellusveneen risteilyohjukset Yhdysvaltain suurkaupunkeihin, mutta Hendersonin avustama Jack onnistuu tunkeutumaan sukellusveneeseen, eliminoimaan terroristit ja deaktivoimaan risteilyohjukset ennen laukaisua. Kun Bierko on kuollut, Henderson pettää Jackin ja yrittää tappaa hänet, mutta epäonnistuu ja joutuu Jackin tappamaksi.
Jakso 24: Koska nauhoite on tuhottu, Jack ja hänen ystävänsä käynnistävät varasuunniteleman saadakseen presidentti Loganin oikeuden eteen. Jack kidnappaa presidentin ja yrittää saada hänet tunnustamaan osallisuutensa salaliittoon, mutta presidentti ei tunnusta tekojaan ja Jack joutuu salaisen palvelun pidättämäksi. Presidentin puolison Marthan Loganin ansiosta presidentti kuitenkin vahingossa paljastaa olevansa salaliiton takana, minkä jälkeen salainen palvelu pidättää hänet syytettynä maanpetoksesta ja hän menettää virka-asemansa. Vaikka terroristiuhka on saatu päätökseen, salaisen palvelun vapauttama Jack joutuu kiinalaisten agenttien kidnappaamaksi ja hänet viedään rahtilaivaan, joka lähtee Los Angelesin satamasta Kiinaan.

Sivujuonet
 Päähenkilöiden, kuten David Palmerin, Michelle Desslerin ja Tony Almeidan, kuolemat ja niiden vaikutus toisiin hahmoihin.
 Audrey Rainesin, Kim Bauerin, Bill Buchananin ja muiden hahmojen reaktio siihen, että Jack Bauer lavasti kuolemansa ja on elossa.
 Charles Loganin ja vaimonsa Martha Loganin aviokriisi.
 Presidentti Loganin ja Venäjän presidentti Juri Suvarovin suunnitelma allekirjoittaa Yhdysvaltain ja Venäjän välinen terrorismin vastainen sopimus. 
 Martha Loganin suhde salaisen palvelun agentti Aaron Pierceen.
 Valtataistelu CTU:ssa Bill Buchananin ja Lynn McGillin välillä.
 Jack joutuu kohtamaan entisen ystävänsä Christopher Hendersonin, joka on sekaantunut salaliittoon.
 Vaimonsa Michelle Desslerin pommi-iskussa menettäneen Tony Almeidan henkinen tuska.
 Valtataistelu Yhdysvaltain hallituksessa presidentti Loganin ja varapresidentti Hal Gardnerin välillä.
 Wayne Palmerin aikeet kostaa veljensä David Palmerin kuolema.
 Terroristi-iskujen seurauksena Yhdysvaltain turvallisuusvirasto Homeland Security ottaa vallan CTU:n Los Angelesin osastossa.
 Presidentti Loganin ja hänen hallintoonsa liittyvien henkilöiden yhteydet viidennen päivän tapahtumiin.
 Salaperäinen liikemies Graem manipuloi presidentti Loganin tekoja ja neuvoo häntä suorittamaan erilaisia laittomia toimia, jotta presidentin osuus salaliittoon ei paljastuisi kansalle.

Rooliluettelo
NäyttelijäRoolihahmo Kiefer Sutherland  Jack Bauer  Kim Raver  Audrey Raines Mary Lynn Rajskub  Chloe O'Brian  Carlos Bernard  Tony Almeida  Gregory Itzin  Charles Logan James Morrison  Bill Buchanan Roger Cross  Curtis Manning Louis Lombardi  Edgar Stiles Jean Smart  Martha Logan Jayne Atkinson  Karen Hayes Jude Cicconella  Mike Novick D. B. Woodside  Wayne Palmer Glenn Morshower  Aaron Pierce Julian Sands  Vladimir Bierko  Connie Britton  Diane Huxley Brady Corbet  Derek Huxley  Sandrine Holt  Evelyn Martin Nick Jameson  Juri Suvarov Kathleen Gati  Anja Suvarov Carlo Rota  Morris O'Brian Stephen Spinella  Miles Papazian John Allen Nelson  Walt Cummings Geraint Wyn Davies  James Nathanson Paul McCrane  Graem Peter Weller  Christopher Henderson Reiko Aylesworth  Michelle Dessler Elisha Cuthbert  Kim Bauer Sean Astin  Lynn McGill William Devane  James Heller Dennis Haysbert  David Palmer

Jaksot

 #  Nimi  Käsikirjoittaja  Ohjaaja  Ensiesitys  Tuotantokoodi 1  "07:00–08:00"  Howard Gordon  Jon Cassar  15. tammikuuta 2006  5AFF01 Puolitoista vuotta on kulunut Jack Bauerin lavastetusta kuolemasta. Vain neljä ihmistä, entinen presidentti David Palmer, ja CTU:n aikaiset kollegat Tony Almeida, Michelle Dessler ja Chloe O'Brien tietävät, että hän on elossa. Hieman yli seitsemän aamulla Los Angelesissa yksi heistä murhataan... 2  "08:00–09:00"  Evan Katz  Jon Cassar  15. tammikuuta 2006  5AFF02 CTU pystyy valvontakameran tallenteesta näkemään Jack Bauerin rakennuksessa, josta kuolettava laukaus hieman myöhemmin ammuttiin, ja laaja operaatio käynnistyy hänen pidättämisekseen. Vastoin neuvonantajiensa mielipidettä presidentti Logan valmistautuu tapaamaan Venäjän presidentin. 3  "09:00–10:00"  Manny Coto  Brad Turner  16. tammikuuta 2006  5AFF03 
Eteläkalifornialaisen lentokentän terminaaliin saapuneet venäläiset terroristit uhkaavat panttivankejaan kuolemalla, jos heidän vaatimuksiinsa ei suostuta. Katon rajassa piileskelevä Jack toteaa kauhukseen, että yksi panttivangeista on hänen ystävänsä Diane Huxleyn 15-vuotias poika Derek. Martha Logan haluaa varmuuden David Palmerin eilisiltaisen puhelun sisällöstä. 4  "10:00–11:00"  Michael Loceff, Joel Surnow  Brad Turner  16. tammikuuta 2006  5AFF04 
Samalla kun Yhdysvaltain ja Venäjän presidentit saapuvat terrorisminvastaisen sopimuksen allekirjoitustilaisuuteen, valmistautuvat CTU:n iskujoukot hyökkäämään Ontarion lentokentän terminaaliin, terroristien vankina olevan Jack Bauerin ”ohjeiden” mukaan...

Lähteet

Aiheesta muualla
 TV.com: 24 Season 5 Episode Guide  
 24:n viidennen kauden jaksoselostukset

Luokka:24-tuotantokaudet